Presidentti Niinistö ja pääministeri Marin kiistävät Iltalehden esittämät tiedot kriisijohtamisen kiistasta

Iltalehden tietojen mukaan Niinistö olisi tehnyt kriisijohtamisesta esityksen, jota Marin piti erittäin epäsopivana.

Pääministeri Sanna Marin ja presidentti Sauli Niinistö istuivat vierekkäin valtiopäivien avajaisissa helmikuussa.­

Presidentti Sauli Niinistö ja pääministeri Sanna Marin kiistivät lauantai-iltana Iltalehden uutisessa esitetyn tiedon, jonka mukaan Niinistö olisi esittänyt tasavallan presidentin ja ulko- ja turvallisuuspoliittisen ministerivaliokunnan kokouksessa erillisen turvallisuusneuvoston perustamista koronakriisin hoitoon.